Heimsókn varnarmálaráðherra ellefu ríkja, þar á meðal Bretlands og Þýskalands, lauk með blaðamannafundi á Hótel Nordica rétt fyrir fréttir. Varnarmálaráðherra Bretlands segir mikilvægt fyrir öryggi Evrópuríkja að Rússar tapi stríðinu í Úkraínu.
Norðurhópurinn er vettvangur fyrir reglubundið samráð líkt þenkjandi ríkja um öryggis- og varnarmál. Tólf ríki eiga aðild að hópnum: Norðurlöndin, Eistland, Lettland, Litáen, Þýskaland, Holland, Pólland og Bretland. Hópurinn hefur verið hér á landi síðustu tvo daga til að ræða varnar- og öryggismál í Evrópu. Eðli málsins samkvæmt hefur innrásin í Úkraínu verið aðalumræðuefni fundarins. Heimsókninni lauk með blaðamannafundi nú í hádeginu. Þórdís Kolbrún Reykjörð Gylfadóttir, utanríkisráðherra, tók fyrst til máls og sagði mikinn heiður að Ísland hafi farið fyrir fundinum.
Þórdís sagði ríkin hafa rætt og deiinnrásina í Úkraínu og öryggi Evrópu.
Samstarf Íslands og Bretlands í öryggis- og varnarmálum og sameiginlegir öryggishagsmunir ríkjanna voru meginefni tvíhliða fundar Þórdísar Kolbrúnar og Ben Wallace, varnarmálaráðherra Bretlands, í gærkvöld. Wallace sagði á blaðamannafundinum að Norðurhópurinn væri sammála um að taka þyrfti harkalega á Pútín og Rússlandi. Smávægilegur ágreiningur milli Evrópuríkja hefði lítil áhrif á aðgerðir gegn Rússlandi.
We are all united, we all want Russia to fail in Ukraine, it has broken international laws, commiting war crimes, its doing horrendous things. And if it is successful in Ukraine then watch out rest of Europes security.
Wallace sagði þarna Rússa hafa framið stríðsglæpi í Úkraínu og afar mikilvægt væri fyrir öryggi í Evrópu að þeir töpuðu stríðinu í Úkraínu. Hann sakaði auk þess Rússa um að halda matvælum frá öðrum ríkjum og ógna fæðuöryggi heimsins.
Varnarmálaráðherra Breta segir Rússa hafa framið stríðsglæpi í Úkraínu og afar mikilvægt öryggi í Evrópu að þeir tapi stríðinu í Úkraínu. 